Okresná prokuratúra Trenčín 
Bernolákova 2, 912 50 Trenčín 1

Sp. zn. : 1 Pv 752/11/3309	Trenčín, 2.1.2014
EEČ : 2-28-114-2014

U Z N E S E N I E

Trestná vec:	obvinená XXXXX  
Prečin:	Ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Trenčín
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Trenčín zo dňa 20.12.2013, spisová značka 1 Pv 752/11/3309, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
XXXXX prokuratúry v Trenčíne uznesením sp. zn. 1 Pv 752/11 zo dňa 07.11.2011 podľa § 216 ods. 1 Tr. por. podmienečne zastavila trestné stíhanie proti obvinenej XXXXX, nar. XXXXX, bytom XXXXX XXXXX XXXXX pre prečin ohrozovanie mravnej výchovy mládeže podľa § 211 ods. 1 písm. b) Trestného zákona, ktorého sa dopustila na tom skutkovom základe, že v časovom úseku školského roka 2010/2011 a to dňa 14.03.2011 umožnila žiakovi VIII. triedy Základnej školy XXXXX osobe XXXXX, nar. XXXXX, bytom XXXXX, XXXXX XXXXX č. XXXXX ktorá osoba je mladšia ako 18 rokov viesť záhaľčivý život tým, že nezabezpečila riadny nástup žiaka XXXXX do Základnej školy XXXXX a následnú pravidelnú školskú dochádzku, nespolupracovala so Základnou školou XXXXX pri zabezpečovaní nápravy, následkom čoho XXXXX vymeškal za uvedené obdobie celkovo 109 neospravedlnených hodín. 

Uznesením prokurátora Okresnej prokuratúry Trenčín zo dňa 20.12.2013, spisová značka 1 Pv 752/11/3309, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
XXXXX prokuratúry v Trenčíne uznesením sp. zn. 1 Pv 752/11 zo dňa 07.11.2011 podľa § 216 ods. 1 Tr. por. podmienečne zastavila trestné stíhanie proti obvinenej XXXXX, nar. XXXXX, bytom XXXXX XXXXX XXXXX pre prečin ohrozovanie mravnej výchovy mládeže podľa § 211 ods. 1 písm. b) Trestného zákona, ktorého sa dopustila na tom skutkovom základe, že v časovom úseku školského roka 2010/2011 a to dňa 14.03.2011 umožnila žiakovi VIII. triedy Základnej školy XXXXX osobe XXXXX, nar. XXXXX, bytom XXXXX, XXXXX XXXXX č. XXXXX ktorá osoba je mladšia ako 18 rokov viesť záhaľčivý život tým, že nezabezpečila riadny nástup žiaka XXXXX do Základnej školy XXXXX a následnú pravidelnú školskú dochádzku, nespolupracovala so Základnou školou XXXXX pri zabezpečovaní nápravy, následkom čoho XXXXX vymeškal za uvedené obdobie celkovo 109 neospravedlnených hodín. 

Podľa § 216 ods. 2 Tr. por. bola obvinenej XXXXX uložená skúšobná doba v trvaní 18 mesiacov, ktorá začala plynúť odo dňa nadobudnutia právoplatnosti uznesenia o podmienečnom zastavení trestného stíhania.  

Z dôvodu šetrenia podmienok pre rozhodnutie podľa § 217 ods. 1 Tr. por. o osvedčení sa v skúšobnej dobe podmienečného zastavenia trestného stíhania boli na obvinenú zabezpečené správy z Okresného riaditeľstva PZ - odbor kriminálnej polície Bánovce nad Bebravou, z Okresného riaditeľstva PZ -  obvodné oddelenie Prievidza, z Obecného úradu v XXXXX XXXXX z Obvodného úradu - odbor všeobecnej vnútornej správy v Prievidzi a  odpis z registra trestov  GP SR Bratislava. 

Z vyššie uvedených správ vyplýva, že obvinená v skúšobnej dobe podmienečného zastavenia trestného stíhania viedla riadny život, nebolo proti nej vedené trestné stíhanie, nedopustila sa trestného činu ani priestupku, v mieste bydliska nie je hodnotená negatívne.

Vzhľadom na vyššie uvedené skutočnosti obvinená XXXXX splnila zákonné podmienky pre rozhodnutie podľa § 217 ods. 1 Tr. por.  o osvedčení sa v skúšobnej dobe podmienečného zastavenia trestného stíhania, a preto bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Tatiana Vooková
prokurátorka